Downloaded from YTS.MX
Official YIFY movies site: YTS.MX
EN ORIGINALDOKUMENTAR FRA NETFLIX
For et utrolig syn
her på Estadio Azteca i Mexico by.
Jeg tror ikke at det har vært en slik stemning noe annet sted i verden.
I dag erklærer jeg høytidelig åpningen av
det niende verdensmesterskapet i fotball,
Jules Rimet Cup.
Verdensmesterskapet i fotball 1970 er i gang!
Min far sa en gang: "Skal du spille fotball, må du spille med hud og hår."
Pelé, verdens mest berømte fotballspiller, var den alle så etter…
Beina hans er et helt folks VM-håp i Brasil.
Han følges med argusøyne…
Pelé har gått i skjul.
Dette er Pelés fjerde VM. Så høyt er han skattet at han nesten er fanget.
Trusler om kidnapping og drap har blitt fremsatt.
Mediene sa
at jeg var helt ute av det, at jeg ikke var i god form.
Pelés form er svekket mye. Han er ikke den gode, gamle Pelé lenger.
Jeg var under et enormt press.
Nok snakk!
På tide å kjempe.
Det verdensmesterskapet var viktig for landet.
Men akkurat da ville jeg ikke være Pelé.
Jeg likte det ikke. Jeg ville ikke.
Jeg ba…
"Kjære Gud. Hjelp meg. Dette blir mitt siste VM."
Akkurat nå trenger brasilianerne Pelé.
…trenger brasilianerne Pelé.
Pelé.
-Pelé. -Pelé.
Pelé!
Den store Pelé.
Pelé!
Pelé er ikke like god som han en gang var.
Pelé!
Brasil er mitt land. Det betyr alt for meg.
Det var landet som brakte meg inn i vår verden.
Brasil var en ung nasjon, som var ganske så ukjent.
Jeg husker at besteforeldrene mine levde av å levere ved.
De hadde hester og en kjerre.
Da jeg var rundt ti år gammel, red jeg mye på hestene.
Jeg ante ikke at det fantes andre land.
Jeg syntes at Brasil var verdens vakreste land.
Vi kom fra trange kår og eide svært lite.
Vi var fattige, men arbeidsdyktige. Faren min arbeidet.
AMATØRLIGAEN 2. KAMP MOT HOVEDSTADSMESTRENE
Faren min var fotballspiller. Kallenavnet hans var "Dondinho".
Jeg var kjent som Dondinhos sønn.
Jeg drømte om å bli akkurat som min far.
Etter min mening var han verdens beste fotballspiller.
Når Pelé kom hjem fra skolen, spilte han alltid fotball med vennene i gata.
Han elsket virkelig fotball. Hjemme fant han alltid på rampestreker.
SØSTER
Han var alltid litt av en villstyring.
I en periode av pappas karriere
ble han skadet, og da fikk han ikke lønn av klubben.
Da ville Pelé hjelpe til med å skaffe penger, så da fikk han seg en jobb.
Jeg begynte å vaske og pusse sko for å kunne hjelpe familien min.
Drømte du noen gang om at du en dag kunne bli en berømt fotballspiller?
Nei.
På grunn av bakgrunnen min var jeg ganske nøktern.
Det er jeg ennå, og det er på grunn av familien min.
Jeg har aldri noen gang i løpet av livet
tenkt at jeg er bedre enn noen annen.
Jeg er heldig som fikk disse verdiene og dette verdisynet fra foreldrene mine.
Da pappa oppdaget at han hadde anlegg for å bli fotballspiller, oppmuntret han ham.
Da dro de til Santos.
SANTOS FOTBALLKLUBB
Jeg var den første i Santos som møtte Pelé.
Det kom ofte spillere og prøvespilte, men de var aldri særlig gode.
Han viste fantastisk talent alt på første trening.
Håndtrykket hans var så fast at jeg tenkte:
"Han vil jeg være på lag med, og ikke være hans motstander!"
Han hadde litt av en personlighet. Han var ikke redd for noe.
Han kom gående inn hit som om han hadde spilt her i årevis.
Jeg var bare 16 år, men jeg sa selv at jeg var profesjonell fotballspiller.
Før jeg visste ordet av det, ble jeg plukket ut til VM i 1958.
Vi hadde en anelse om…
ONKEL
…hvor god han kunne bli.
Men da han ble plukket ut til landslaget, ble vi helt overlykkelige.
SVERIGE VM I 1958
"Kult, vi skal til Sverige", sa jeg. Jeg hadde aldri vært utenfor Brasil før.
Vi trodde at Brasil var et land mange kjente til i Europa,
men det var det ikke.
Det var noen svenske barn
som ville ta på ansiktet mitt. Jeg tenkte: "Hva skjer? Hvorfor vil de ta på meg?"
De så på hendene sine for å se om fargen svertet av!
De hadde aldri sett en mørkhudet før.
På den tiden ble ikke Brasil sett på som en fotballnasjon.
Ingen anså oss som favoritter på noe vis.
Der så jeg en radmager ung mann
som burde ha følt på presset ved å bli plukket ut til et VM.
Men det gjorde han ikke. Han var så selvsikker.
BRASIL MOT WALES KVARTFINALE
Kvartfinaledag i Göteborg.
Noen journalister sa at jeg var for ung til å spille,
at jeg var for uerfaren.
Men pappa sa alltid:
"Ikke bekymre deg, min sønn. Ha tro på deg selv.
Ute på banen er dere alle like."
Og det ga meg mye styrke.
…Pelé får ballen, og han skyter den kontrollert inn. Mål!
Pelé skårer for Brasil!
Mål!
BRASIL 1 - 0 WALES
BRASIL MOT FRANKRIKE SEMIFINALE
Vavá slår et innlegg. Abbas glipper. Pelé skyter, og det er mål!
Får kontroll, skyter…
Pelé!
BRASIL 5 - 2 FRANKRIKE
Pelé, som har storspilt, er 17 år gammel.
Brasil har mange ganger vært så nær, men så fjern fra VM-trofeet.
I 1950 var de storfavoritter,
men ble slått 2-1 på sensasjonelt vis av Uruguay.
I 1950 ble VM arrangert i Brasil. Jeg var bare barnet.
Da Brasil var vertskap for VM i 1950,
fantes det et oppriktig håp om at Brasil ville sette sitt preg på mesterskapet
og legge bak seg sin brokete fortid.
Det fantes ikke TV. Bare publikum på stadion så kampen.
SKRIBENT
Jeg var en av dem.
Det var 200 000 fans samlet på Maracanã stadion.
Brasil var innstilt på
å gjøre alt i sin makt
for å vise seg frem til verden gjennom fotballen.
Mine brasilianske landsmenn. Om svært kort tid
blir dere verdensmestere.
Vi holdt vårt ord og bygde stadionet.
Nå må dere gjøre deres plikt og vinne VM-trofeet for oss.
LENGE LEVE BRASIL
Brasil i angrep med Ademir rett utenfor 16-meteren.
Ballen går til Friaça, som skyter! Mål!
Brasil skårer!
Friaça!
Brasil skårer! Friaça!
De klager på…
Vi flokket oss rundt radioen,
der vi lyttet og kommenterte kampen.
Dårlig takling av Bigode.
Ghiggia slår et innlegg.
Schiaffino skyter… Uruguay skårer!
Schiaffino.
De har utliknet. Brasil er i angrep.
Ghiggia på høyre side.
Han løper mot det brasilianske målet og skyter. Mål!
Uruguay skårer sitt andre mål!
Uruguay vinner 2-1.
Gatene var preget av stillhet. Ingen sa noe.
Det var virkelig sørgelig.
Året 1950 er året for
den store, nasjonale fiaskoen.
Den brasilianske dramatikeren Nelson Rodrigues
skapte et uttrykk etter dette nederlaget.
JOURNALIST OG VENN
Han kalte det det perfekte eksempel på "bastardkomplekset".
Han mente at Brasil visnet, skrumpet inn i skyggen,
mens landet priset andre lands storhet.
"De andre er storheter. Vi er verdiløse."
For en bastard er som en gatehund.
Jeg visste ikke hva jeg skulle si til faren min, for han hadde grått.
Derfor sa jeg: "Du. Ikke tenk på det. Ikke vær lei deg."
"Jeg skal vinne et VM-trofé for deg."
Uruguay har vunnet fotball-VM i 1950.
Det brasilianske publikum er sønderknust.
Kampen begynner om få minutter.
Brasil skal møte Sverige i VM-finalen.
BRASIL MOT SVERIGE VM-FINALEN I 1958
Da er finalen i fotball-VM i 1958 i gang.
Lovende spill. Han stanser, dribler, sikter og skyter…
Og han skårer!
Liedholm skårer for Sverige!
Sverige: 1. Brasil: 0.
Sverige er i ledelsen. Kan Brasil slå tilbake?
Det er spørsmålet alle vil ha svar på.
Kommer det til å bli nok en katastrofe?
Her kommer Djalma. Vavá finner Pelé.
Péle tar imot. For et skudd!
For et skudd av Pelé!
Nilton Santos nærmer seg 16-meteren.
Han skyter pasningen til Pelé. Pelé tar den.
For en dribling. Han skyter, og det er mål!
Hvilken praktfull skåring av Pelé!
Han var et vidunderbarn.
Vi forsto raskt at vi var vitne til
at tidenes beste spiller tok steget frem. Ingen tvil om det.
Orlando. Orlando…
Pelé. Ut til Zagallo.
Inn til Pelé…
Pelé tar et sprang og header den inn!
-Pelé! -Brasil er verdensmestere!
BRASIL 5 - 2 SVERIGE
Det var som en drøm.
Det var fantastisk.
Den natta fikk jeg ikke sove.
Jeg ville finne ut om folk hjemme i Brasil, og da særlig familien min,
hadde lyttet til kampen.
Så de meg skåre målene mine?
Se på dette!
Folk har tatt helt av!
Folk hopper! De roper!
Alle er de her for å feire at Brasil har vunnet,
og for å ønske våre fantastiske spillere velkommen.
Pelé trer nå frem som den som begynner å finne løsningen på
dette såkalte bastardkomplekset.
Han hjalp brasilianerne med å lære seg å elske seg selv igjen.
Det hadde stor symbolverdi.
VILA BELMIRO STADION
-Pelé var dagens helt. -Han var virkelig det.
Uansett hvor vi dro, sa alle: "Pelé, Pelé…"
Når folk kom bort til oss, sa vi: "Se! Der er Pelé!"
Da løp alle den veien, mens vi fikk oss en god latter.
Jenter ville ha Pelé som kjæreste.
Gutter ville ha Pelé som bror. Foreldre ville ha ham som sønn.
Alle ville ha Pelé som nabo.
Fordi han trollbandt alle fullstendig.
Hans naturlige utstråling
gjorde ham til den perfekte stjernen.
Statusen hans bare vokste og vokste fra og med det tidspunktet.
Han ble sett på som en kongelig.
Av folk av alle etnisiteter og hudfarger.
MUSIKER
Han ble symbolet på den brasilianske frigjøringen fra omverdenen.
Jeg fikk oppleve gleden som alle kjente på, Pelé-feberen.
Det var fattiggutter i favelaene
POLITIKER
som så seg selv i Pelé og sa: "Jeg vil bli som Pelé!"
Han var det mest inspirerende bildet på en fattig, mørkhudet gutt
som vi noen gang hadde sett.
Jeg kunne ikke gå ut. Det var folk hvor hen jeg gikk.
Jeg visste ikke hva jeg skulle gjøre.
Pappas venner glemte ham helt,
og ville mye heller vite hvordan det gikk med lille Pelé.
Det var vanskelig å venne seg til det.
Det må ha vært veldig vanskelig for ham.
Han var jo så ung,
og alt han ville gjøre, var å spille fotball og få brukt talentet sitt.
Pelé! Pelé!
Før Pelés tid var Santos en liten klubb.
Den var ubetydelig.
Og inn kommer Pelé.
Pelé førte egenhendig laget opp til et nytt nivå.
Pelé skapte ikke bare et driv i laget. Pelé var selve drivkraften.
SÃO PAULO-DELSTATSMESTERE
Å spille for Santos er som å delta i en uendelig sirkusfremvisning.
De er omreisende på utkikk etter oppdrag, og Péle er den som drar inn publikum.
Den brasilianske gutten er ikke 19 ennå,
men kan være verdens beste fotballspiller.
Nå, Pelé. Hva skal han gjøre nå?
Mål nummer tre! Nydelig mål.
Han mestrer spillets rytme.
Ballkontroll, instinktivt blikk og kattemyke reflekser
har lurt de sterkeste forsvar i verden.
Har du vært best i verden siden 1958?
Jeg har aldri tenkt at det er noe som heter det.
For å være verdens beste spiller,
må du være best i alle posisjoner på banen.
Og det ville jo vært vanskelig.
Pelé har nettopp fylt 21.
Mellom 1957 og 1961
har Pelé skåret 355 mål,
et tall selv de beste spillere først oppnår ved karrierens slutt.
Så lenge jeg er klubbpresident i Santos, vil ikke Pelé være til salgs.
Han er en nasjonalskatt som vi ikke selger, uansett pris.
Santos skal spille mot Benfica om VM-tittelen for klubblag.
Pepe med pasning til Zito. Videre til Pelé, som er innenfor 16-meteren…
Et sensasjonelt mål av Pelé! Har du sett, så vakkert!
Santos: 5. Benfica: 2.
Santos er verdensmestere!
Jeg var så heldig å få spille med
guttene på Santos. De gjorde meg mye sterke.
Veldig mye sterkere.
-Snakk bare til meg på engelsk. -Ikke si det!
Nei.
If you don't speak English, please.
Snakker dere ikke engelsk…
…så ikke snakk til meg.
Hvordan holder du deg i så god form?
Fy søren, dere er…
Jeg er den eneste som jobber, og så kommer dere hit og forstyrrer!
-Men det går bra med meg. -Går det bra?
-Kom igjen. -Nei. Se så bra det går.
Vil dere se? Slipp. Gå vekk.
Se så bra det går.
-Det ser bra ut. -Var det noen som ropte?
Han tok en rundtur!
Dere er fantastiske. Dere tok med sola, ser jeg.
For en nydelig dag.
Edu ville jobbe litt med brunfargen.
-Det var Gud som satte sammen laget. -Laget var…
Gud, ikke sant?
Fantastisk, ikke sant?
Det var som en familie.
Brasil har én ting å takke Santos for.
Da vi reiste rundt,
slo vi de beste lagene i Italia, Tyskland og over hele Europa.
Da hyllet folk Brasil. Ingen visste hvor Brasil var.
Husker du den tiden da vi spilte i Europa?
Da trener Lula sa: "Pokker. Pelé er skada."
Han sa: "Vet du hva?
Siden alle angrepsspillerne er mørke i huden, som deg,
kan Dorval bære trøya di med 10-tallet på. Ingen merker forskjell."
Jeg bar trøya med 10-tallet, men folk skjønte fort at jeg ikke var Pelé.
Da begynte publikum å rope: "Pelé…"
Så måtte du komme ut, selv om du var skada.
Jeg tror nok at folk tenkte:
"Men Pelé er jo veldig kjekk. Det kan jo ikke være ham!"
Kjekk, du?
Syntes de at du var kjekk, liksom? Herlighet, nå får du gi deg!
Du var kongen. Vi visste det. Men vi ville også bidra med vårt.
Hele den greia med å være "kongen"…
Husker dere da vi dro på fest i Paris, og jeg sang?
Slik var sangen:
Hva slags konge er jeg
Uten et rike eller en krone?
Uten slott eller dronning…
Uten slott eller dronning På hvileløs vandring omkring
Du har i det minste blitt bedre til å synge!
Det der var tidenes, altså.
Stemmen er like dårlig som alltid.
-Ikke spis for mye. Det er kamp i morgen. -Stemmer, det.
Chile!
Chi, chi, chi! Le, le, le!
Heia Chile!
FOTBALL-VM I 1962
Dette verdensmesterskapet skulle bli Pelés fotball-VM.
Han fylte straks 22, han var erfaren
og var fotballverdenens største stjerne.
Pelé…
Pelés fantastiske fart fikk ham gjennom forsvaret.
Et flott mål! For et ypperlig mål av Pelé!
Vi forventet utrolig mye av ham
etter det han hadde gjort i 1958.
Så kom andre kamp, mot Tsjekkoslovakia.
Pelé treffer stolpen!
Pelé er skadet!
Det sto 0-0…
Og så ble Pelé skadet.
Jeg visste ikke hva det var.
Jeg var ung, bare barnet,
og hadde aldri blitt skadet slik før.
Vi håpte at han skulle komme seg fort, men han var ute av fotball-VM.
Unna vei!
Vi måtte spille med kortene vi hadde på hånden. Pelés erstatter
ble Amarildo.
Jeg leste en avisoverskrift: "Brasil gråter over Pelé."
Og her i Brasil var fraværet av Pelé selvfølgelig en stor tragedie.
Men Pelé snakket med meg. Han sa:
"Gutten min…
Nå er det din tur til å tre frem."
BRASIL MOT TSJEKKOSLOVAKIA FINALE
Det er vanskelig å godta at du blir skadet og må bryte under et fotball-VM.
Men til de andre spillerne sa jeg:
"Kom igjen. La oss komme oss videre. Vi er et lag, ikke én spiller."
Zagallo kaster den inn igjen.
Han finner Amarildo.
Amarildo kommer forbi Kvašňák. Han skyter. Mål!
Brasil skårer!
Brasil!
Brasil blir verdensmestere for andre gang!
Etter kampen, i garderoben,
sto jeg og dusjet.
Så stormet han inn, fullt påkledd, for å gi meg en klem.
Selv om han ikke spilte, var han ute på banen i ånden
og drev oss frem til seier.
Det sjuende fotball-VM er over!
Brasil vinner igjen!
La oss feire! Både barn, unge og eldre!
La oss feire over hele landet!
Slutten av 50-tallet og starten på 60-tallet
var utvilsomt en av de beste periodene i Brasils historie.
Pelé trådte frem akkurat da Brasil ble til et moderne land.
BRASILS PRESIDENT 1995-2003
Brasil var ikke lenger bare jordbruksland,
men også en industrinasjon, effektiv og med egen kultur.
Et land som trodde på seg selv og kunne lykkes.
Brasil var ikke lenger morgendagens land. Nå var fremtiden her.
Og Pelé hadde ingen birolle, han var hovedpersonen selv.
Kong Pelé. Første scene, første tagning.
Stua er full av folk, Pelé. Det er journalister på kjøkkenet!
Nå blir herberget ditt berømt!
Pelé slo gjennom på en tid
da TV begynte å bli stort.
Han var et resultat av sin tid.
Pelé! Har du vurdert å spille i film?
Nei, aldri.
Pelé er ikke lenger fotballspiller, men en nasjonal institusjon.
Han elsket rollen som idol.
Det kom veldig naturlig.
Som om det var del av hans DNA.
Hvite baller er fantastiske.
Han fremsto som en sterk, sunn ung mann,
som skåret massevis av mål og hadde magnetisk tiltrekningskraft.
Navnet hans selger alt, fra bensin til tannkrem.
-Han tjente en formue. -Idrettens første millionær.
-Hva slags kaffe er dette? -Café Pelé.
Så deilig!
Det skal være visst.
"Hvor er du fra?" "Jeg er fra Brasil."
"Å, der Pelé kommer fra!"
Han bidro til at brasilianerne stolt kunne si:
"Vi trenger ikke å se opp til engelskmenn, tyskere, franskmenn eller italienere.
De når oss ikke til knærne. For vi er bedre i fotball enn dere."
Fotball ble vår identitet.
Det var en fin tid.
Vi trodde at demokratiet ville vare for evig.
Dessverre gjorde det ikke det.
Flere opptøyer i Brasil idet president Goulart
søkte støtte til sin stadig mer venstre- vridde regjering, men manglet oppslutning.
Men hans regjering ble styrtet gjennom et kort og blodløst militærkupp.
Under general Branco gjorde hæren opprør og beleiret Rio de Janeiro.
Hva lå bak dette kuppet?
Brasil ble tilsynelatende overtatt av kommunister.
Men dette var fullstendig usant.
I 1964 fantes det ingen mulighet for at Brasil kunne blitt en kommuniststat.
Men det var slik militæret rettferdiggjorde det som skjedde.
Det var et prosjekt designet av USA for å stimulere diktaturer i Sør-Amerika
for å unngå spredning av sovjetkommunismen.
Et nytt Brasil tok form.
All gleden
fra slutten av 50-tallet og begynnelsen på 60-tallet gikk dukken.
Forandret diktaturet noe for deg?
Nei. Fotballen fortsatte som før.
Det var ingen merkbar forskjell. Iallfall ikke for meg. Det endret ingenting.
Jeg har blitt oppfordret til å engasjere meg
i politikk,
men for å være ærlig,
så har jeg ikke noe ønske om å bli del av det.
Fotballen tar allerede mesteparten av tida mi,
så jeg har ikke mye tid igjen til sånt.
Og jeg kan jo faktisk ikke noe om politikk.
Pelé godtok rett og slett regimet, og levde videre med det.
Det at de ønsket å behandle ham bra,
siden de innså hvor viktig det forholdet var,
gjorde at livet gikk videre som vanlig for ham.
Han tok ingen skade av det.
Pelé, for tre år siden
fortalte du meg at du ønsket å slå deg til ro.
Hvordan føles det nå, som du er forelska?
Jeg fortalte ingen
at jeg hadde kjæreste, en bedre halvdel.
Da ville ikke avisene skrive om det,
og det ville ikke bli offentlig kjent.
Mitt første seriøse forhold, som ga meg lyst til å stifte familie,
tok til da jeg møtte Rose her i Santos.
Jeg var litt blyg av meg.
Så ble jeg venn med faren hennes.
For å få hans godkjennelse, sa jeg:
"Si ifra om du vil at jeg skal pusse skoene dine!"
Jeg tenkte at tiden var inne for å slå seg til ro,
så da lærte jeg familien hennes å kjenne, før vi til slutt giftet vi oss.
Jeg var tiltrukket av henne. Jeg var ung, var bare guttungen.
Vi likte hverandre, og vi var gode venner.
Men lidenskapen, den store forelskelsen,
den fantes ikke mellom oss.
Har dere noen felles hobbyer?
-Dans. -Jeg vet ikke…
Vi liker å danse og lytte til plater.
Populærmusikk.
Tilbringer De og ektemannen Deres tilstrekkelig tid sammen?
Han er flink til å dele tiden mellom fotball og familien, så det fungerer bra.
Hvordan var det å være kona di? Tror du at det var vanskelig?
Jeg tror at det var vanskelig, ja.
Jeg fikk flere og flere profesjonelle forpliktelser
også utenfor fotballverdenen.
Jeg begynte å signere kontrakter for å markedsføre produkter rundt om i verden.
Jeg reiste mer og mer på slike oppdrag enn jeg reiste på grunn av fotballen.
Det var utfordrende både for familien min og for forholdet vårt. Det forsto jeg.
Var det vanskelig å være trofast når jentene svermet rundt deg?
For å være helt ærlig, så var det det.
Jeg hadde noen affærer som resulterte i barn,
men det fikk jeg først vite senere.
Min første kone visste om alt. Jeg løy aldri til noen.
Vi er på Orly-flyplassen og venter på
Edson Arantes do Nascimento, Pelé.
Kan De introdusere oss for Deres kone, Pelé?
-Jeg snakker ikke fransk. -Snakker De ikke fransk?
Har De besøke Paris?
Ja, jeg har besøkt Paris og hatt det veldig hyggelig her.
Jeg kom hit med min kone. Jeg kommer gjerne tilbake en annen gang.
Takk. Hvem mener De er favorittene til å vinne neste fotball-VM?
Det blir et vanskelig fotball-VM for Brasil. Det blir tøft.
Vi går for vår tredje tittel, og alle lager stiller forberedt.
-Vi skal gjøre vårt beste for å vinne. -Takk.
KUNNGJØRING AV LAGUTTAKET TIL VM
Edson Arantes do Nascimento!
Jeg snakket med noen venner
om den brasilianske fansen, som tror at vi alt har vunnet VM.
Vi har til og med fått bannere
de vil vi skal signere, der det står "vinnere for tredje gang".
Det liker jeg ikke. Det legger mye mer press på oss.
Man må la ting skje naturlig. I fotball vinner eller taper du ute på banen.
-Vi vinner vel, Pelé? -Hvis Gud vil.
FOTBALL-VM I 1966
Jeg hadde en drøm
om at vi kunne vinne fotball-VM i England.
Jeg trodde at Brasil kunne vinne,
bli verdensmestere igjen, og da kunne jeg legge opp.
Hver dag er lik på Lymm Hotel, i hjertet av Cheshire,
hotellet som huser det brasilianske landslaget.
Men som alltid er Pelé begivenhetenes midtpunkt.
Alle vil snakke med Pelé,
men likevel smiler han videre, og likevel svarer han på spørsmål fra alle.
Kan du fortelle…
Du snakker litt engelsk.
Hva synes du om denne typen forsvarsspill der du blir dekket tett?
Vel…
-Er dere vant til det? -Det må vi være.
Vi må venne oss til å spille slik.
Før var fotballen mer klassisk. Det var for fansen, et skue.
Nå spiller lagene kun for resultater, gjør alt for å ikke slippe inn mål.
Fotballen har blitt styggere, nå spiller lagene mer aggressivt.
-Tusen takk. -Tusen takk, Pelé.
For de aller fleste spillerne var det deres første VM. Det var det for meg også.
Pelé ledet an laget, som både Brasils og verdens beste spiller.
Det motstanderne våre gjorde,
var å lage et system, ikke sant, for å dekke Pelé.
"Vi må eliminere trusselen Pelé."
BRASIL MOT BULGARIA GRUPPESPILL
Dette er Brasils første VM-kamp i 1966.
Pelé er nede.
Pelé er nede igjen.
Dagens fotball er annerledes.
Dagens fotball er tøffere,
Man dekker spillere mer, og lagene har en mer defensiv spillestil.
I dag er det vanlig å høre: "Vi dekker Pelé! Sett tre spillere på ham!"
Der er Pelé…
Det er mål! Pelé har skåret for Brasil.
Regjerende verdensmester Brasil har åpnet med en seier.
En storartet fotballkamp.
BRASIL MOT UNGARN GRUPPESPILL
En stor mulighet her.
Det må da bli mål. Han har skåret for Ungarn!
Et praktfullt mål.
Og inn settes et nydelig mål av Farkas. Et flott mål.
Det er første gang Brasil har blitt slått i en VM-kamp
siden Ungarn slo dem i 1954.
Det later til å være stort fokus den fysiske delen,
særlig med tanke på stjernespillerne.
Den viktigste kampen som Brasil har spilt siden de vant finalen for fire år siden.
BRASIL MOT PORTUGAL GRUPPESPILL
-Eusébio… -Godt løp av Eusébio.
Godt slått! Den er inne!
Det dømmes ikke for offside, så Portugal leder med 1-0.
Der er Torres…
Og ett til! Eusébio!
Verdensmester Brasil er virkelig ille ute. De kan være på vei ut.
Silva.
Pelé.
Igjen…
Straffe! Han tok ham for andre gang. Dommeren lot det passere første gang.
Et svært trist syn. Verdens beste fotballspiller på vei ut av banen.
Og du store min, akkurat nå…
trenger brasilianerne en som Pelé.
Jeg syntes at standarden på dømmingen var begredelig.
Og som et resultat av ynkelig dømming
ble vi utsatt for mer og mer vold i hver eneste kamp.
PRESIDENT, BRASILS FOTBALLFORBUND
På åtte dager har flere spillere blitt skadet enn på åtte år.
BRASILS LANDSLAGSLEGE
Det har noe å si.
Dette er slutten på en storhetstid.
Eusébio…
Du store min!
Der er Brasil, verdensmestrene, helt klart på vei ut av mesterskapet.
Man kan vel si at Pelé har blitt banket ut av VM.
Brasil er nok ikke særlig fornøyd.
De vant VM i Sverige i 1958, så vant de igjen i 1962,
og de begynte som storfavoritter, men ble slått ut i de innledende rundene.
Du har selv sagt til pressen, Pelé, at dette ble ditt siste fotball-VM.
Det kan vi ikke tillate, for verden trenger en spiller som deg.
Vi trenger skuet du gir fansen
som verdens beste spiller. Er det sant?
Det er det. Folk har spurt meg om dette noen ganger, så la meg være tydelig.
Jeg har ingen planer om å spille i et VM igjen,
for jeg har uflaks i fotball-VM.
Dette er andre VM jeg deltar i hvor jeg kun spiller to kamper og blir skadet.
Det rystet en hel nasjon.
Det rystet alle oss spillere også.
Hvorfor slutter Pelé på landslaget,
når han er ung nok til å spille to eller tre fotball-VM til?
Å bli slått ut av VM knuste meg fullstendig.
Jeg sa: "Herlighet.
Hva nå? Hva skal jeg gjøre?"
Jeg tenkte: "Det kan ikke ta slutt her."
Jeg var oppskaket, og jeg ville ta farvel.
Han var svært, svært lei seg.
Det var vanskelig å oppmuntre ham til å spille igjen.
Han var veldig langt nede.
Hva tror du at han gjør nå?
Han spiller nok for klubben sin i to-tre år til, som han sa.
Etter det spiller han nok bare for underholdningens skyld, som han liker.
I fotball-VM og europeisk fotball har vi kanskje sett det siste til den store Pelé?
Jeg tror det.
Brasil var et fattig land under fotball-VM i England i 1966.
Landet var allerede et diktatur,
men situasjonen forverret seg med det femte regimedekretet.
Det avskyelige AI-5-dekretet, som ble prakket på oss i 1968.
Hans Eksellense, republikkens president,
har kunngjort innføringen av et lovtillegg,
som gir myndighetene de nødvendige virkemidler
for å sørge for å ivareta sikkerhet, orden og ro.
Det tok fra oss alle friheter du kunne se for deg.
Hvem som helst kunne bli arrestert
uten noen spesiell grunn.
Folk forsvant, rett og slett.
Min rolle var å skrive under på AI-5.
STATSRÅD UNDER DIKTATURET
Noen har hevdet at det ble brukt til å torturere folk.
Helt klart.
Fordi når mennesket har makt,
er det den eneste dyrearten som er i stand til å drepe sine egne.
General Médici var diktator
under den verste perioden med tortur og drap.
Vi kan nok trygt si
at Médici var den grusomste diktatoren i Brasils historie.
Han forsto hvordan fotballen trollbandt folk.
Derfor ble det vanlig å se general Médici
på fotballkamp hver søndag med en radio klistret til øret.
Mens politiske fanger ble torturert andre steder,
var generalen på kamp og skapte et bilde av seg selv som "en god mann".
Ned med diktaturet!
MORDERE
Hva visste du om det på den tiden?
Visste du om torturen som fant sted?
Om jeg hadde fortalt deg at jeg ikke visste noe som helst,
så hadde jeg løyet.
Det ville ha vært løgn. Vi hørte om mange ting.
Men vi var ikke sikre på hva som var sant og hva som ikke var sant.
Santos reiste rundt i verden. Vi var i Europa eller i andre land,
så vi kunne ikke vite om nyhetene stemte eller ikke.
Her i Brasil ble vi alltid bedt om å være forsiktige og ikke forlate hotellet.
Jeg var bekymret.
Hvordan var ditt forhold til de ulike regjeringene?
Døra mi sto alltid på gløtt.
Det vet alle.
Det gjorde den også da ting virkelig var ille.
Folk prøvde alltid å få meg til å velge side.
Jeg vet ikke hvilken politisk side han står på…
…men Pelé har aldri identifisert seg med noen spesiell regjering.
Han har alltid hevet seg over sånt.
Alle land trenger en helt.
Folk trenger noe å tro på.
En følelse av tilhørighet
kan bety mye mer enn det du strever med til daglig,
og idretten er en del av det.
Folk fulgte ikke med på politikk.
De fulgte med på det som betydde mest for dem,
og det var hverdagslivet.
Pelé bidro til det.
Pelés bragder har vært forbundet med nasjonal storhet uavhengig av styreform.
Et diktatur tjener på det. Det gjør også et demokrati.
Mål!
Pelé!
Pelé er her hos meg, og nå gir han oss et eksklusivt intervju.
Så spennende, Pelé!
Gleden er på min side, og jeg er virkelig rørt.
Særlig med tanke på forventningene til denne dagen.
Du aner ikke hvordan det føles.
Dette er ballen. Ballen som sørget for mål nummer 1000.
Den eneste av sitt slag i verden,
for ingen spiller har noen gang oppnådd dette før.
VASCO MOT SANTOS 19. NOVEMBER 1969
Pelés navn har nettopp blitt ropt opp her på Maracanã!
Dette er en helt ubeskrivelig følelse.
Vis oss det, Laerte.
Vis oss folket som hyller kongen.
Den første fotballspilleren i verden som har mulighet til å skåre mål nummer 1000.
Gratulerer, Pelé! Gratulerer, Brasil!
Det er fjorten minutter igjen der man for første gang kan bli vitne til…
Pasning, men så kommer Pelé… Det er straffe!
Det er helt klart straffespark!
Straffe!
Alt vi hadde igjen under den strevsomme tiden, var fotballen.
Det ble brasilianernes virkelighetsflukt.
Og i Pelé hadde vi en ubestridt leder, et forbilde og en helt.
Hele stadion vil ha Pelé. Verdens største stadion
er klar for verdens beste spiller.
Her er Pelé, med muligheten til å skåre århundrets mål.
Jeg tenkte: "Om keeperen redder
eller ballen treffer stanga, hvor er lagkameratene da?"
Jeg så ingen.
Og så så jeg…
Alle sto bak meg.
Beina mine skalv. Jeg sa til meg selv: "Denne straffen kan jeg ikke bomme på."
Pelé var som en glitrende stjerne,
som lyste opp den mørke himmelen over brasilianernes hverdagsliv.
Han var et symbol på Brasils potensial
for å bli et mer rettferdig og et mer lykkelig land.
Det var det Pelé representerte.
Pelé, på vegne av hele laget
er vi deg evig takknemlig for det du har gjort for Brasil.
Å gjøre din idrett kjent, som er hele vår folkesjel. Få deg litt velfortjent hvile.
Ingen fortjener det mer enn deg.
TRE DAGER SENERE
Alle viktige personer jeg visste om…
Om jeg ble fortalt at en av dem ville møte meg,
spise lunsj eller bare tilbringe tid sammen,
så dro jeg alltid om jeg kunne. Det hadde jeg aldri problemer med.
Jeg ble informert om at presidenten ville treffe meg,
han ville gratulere meg.
Derfor dro jeg dit.
Jeg ble aldri tvunget til noe. Aldri.
Mange tenker nok mindre over hva han utrettet på banen
og mer på hva han gjorde utenfor den.
Utenfor banen ble han kjennetegnet av sin mangel på politiske standpunkter.
Akkurat der og da var det noe som jobbet mot ham.
Jeg er glad i Péle, men det stopper meg ikke fra å kritisere ham.
Jeg syntes at han oppførte seg som en lojal Onkel Tom,
den underdanige mørkhudede
som godtar alt,
aldri svarer, stiller spørsmål eller dømmer.
Det er én av tingene jeg fortsatt kritiserer ham for.
Ett eneste utsagn fra Pelé ville hatt enorm betydning.
Særlig i Brasil.
I og med at han var den han var
kunne han ikke bare vende presidenten ryggen.
Men så har du jo Muhammad Ali, som gjorde noe helt annet.
Det gjorde han vitterlig. Og det skal han ha ros for.
De sier at jeg på en måte går i krigen hver gang jeg går inn i ringen.
Det er helvetes stor forskjell på
å slåss i ringen og å gå til krig i Vietnam.
Muhammad Ali visste at kan kunne bli arrestert for å nekte å verve seg,
men han risikerte overhodet ikke å bli mishandlet eller torturert for det.
Det hadde ikke Pelé noen garanti mot.
Kom igjen, da!
Diktatur er diktatur. Bare de som har opplevd et, vet hvordan det slår fra seg.
Jeg tror ikke at jeg kunne ha gjort noe annerledes.
-Hvorfor? -Jeg kunne ikke det.
Hvordan hjalp diktaturet oss? På hvilken side står du i dag?
Du går deg litt vill i de tingene der.
Jeg er brasilianer. Jeg ønsker det beste for folket mitt.
Jeg var ingen supermann. Jeg kunne ikke utrette mirakler.
Jeg var bare en vanlig fyr
som gud skjenket en gave, at jeg ble fotballspiller.
Men jeg er helt overbevist om
at jeg gjorde mye mer for Brasil gjennom fotballen
ved å være meg selv
enn mange politikere som får betalt for å gjøre det, faktisk har gjort.
TERESÓPOLIS ØNSKER VÅRT GULLVINNENDE LANDSLAG VELKOMMEN
HEIA GULLGUTTENE
På et tidspunkt var diktaturet i Brasil på sitt aller verste.
Da undertrykkelsen, sensuren og mangelen på ytringsfrihet var på sitt verste,
da bevegelsesfriheten var lav og så videre.
Og midt oppi det hele lå en oase
av skjønnhet og håp,
positivitet og stimulerende følelser, nemlig fotball-VM i 1970.
Helt siden fiaskoen i fotball-VM i England i 1966
hadde landslaget vært preget av uro.
Å vinne fotball-VM ble…
en sak for myndighetene.
Landslagsfunksjonærene var nesten utelukkende militærpersonell.
De skapte en rekke fascistslagord.
"Brasil. Elsk det, eller forlat det."
"Ingen kan stoppe dette landet."
En slags nasjonalistisk eufori gjorde seg rådende på verst tenkelig vis,
oppmuntret av diktaturet selv.
Pelé likte ikke å snakke om det, men han fikk meldinger
fra regimet om at han hadde å stille i VM.
Og akkurat det skulle bli
noe av personlig betydning for presidenten.
Hvorfor?
For om folket er fornøyd,
så er også myndighetene fornøyd.
Følte du et press fra myndighetene om å komme tilbake?
Alltid.
Jeg fikk alltid invitasjoner til å snakke med myndighetene, lovgiverne, guvernører…
Det var til enhver tid noen som ville ha meg tilbake igjen.
Jeg hadde blandede følelser. Jeg ville ikke spille i fotball-VM i 1970.
Jeg ville ikke oppleve det som skjedde i England en gang til.
Jeg var i tvil. Jeg var bekymret, men jeg savnet det også.
Jeg ville bare bli husket.
Men der kom det.
Mitt siste fotball-VM.
Kommer du noen gang tilbake, konge?
Men om jeg skulle sitte her og si:
"Jeg gjorde comeback til fotball-VM i 1970 på grunn av det brasilianske folk…"
Nei. Da hadde jeg løyet.
Jeg gjorde comeback for min egen del.
BRASILIANSK LANDSLAGSSAMLING
Få se veggspill.
Et nesten like stort idol som Pelé er mannen som trener Brasils landslag
i oppkjøringen til Mexico, João Saldanha.
Brasilianerne prøver å strukturere sin flyktige storhet og modernisere stilen.
Bare da kan de ha håp om å vinne over Europas beste lag i Mexico.
Mr. Saldanha, svært mange kunnskapsrike fotballkjennere mener
at deres spillestil har blitt forbikjørt og gjort avleggs av europeerne.
Er du enig i det?
Det er ikke lett å endre vårt nasjonale særpreg. Kanskje det er farlig.
Men kanskje har vi tid til å endre på det.
Har vi nok tid til det,
kan vi spille akkurat slik som dere spiller…
Altså organisert.
For de som ikke kjenner Saldanha, hvordan var han?
Fyren var gæren! Men han var pokker meg en god mann.
Han var også krevende.
Han brydde seg ikke om du var Pelé, fotballens konge.
Han stilte de samme kravene til alle.
En ting som var bra med ham, var at han ikke var feig. Han fryktet ingenting.
Det var bare det at han av og til sa ting som ikke var helt på sin plass.
Han snakket mye tull. Men han ville være sjefen.
Så for meg, personlig...
Spør du meg om han forsto fotball,
så er mitt svar nei. Det gjorde han ikke.
"João, hva om vi gjør sånn eller slik?"
"Men jeg er trener, jeg er sjef!"
"Ja da, men la oss snakke om…"
For han tok mange avgjørelser
som vi forsto at kom til å feile.
Pelé, Saldanha har vist oss sine planer,
og du skal være midtstopper. Det er ikke en posisjon du liker, er det vel?
Det er ikke det at jeg ikke liker det.
Men i min nåværende form
kan jeg gjøre mer ut av meg som offensiv playmaker.
Greia er…
Jeg har spilt langt fremme på banen i femten år nå.
Det er rett og slett umulig å be meg endre måten jeg spiller på over natta.
Det var noe som foregikk.
Saldanha hadde noen krangler med Pelé på trening.
De kom simpelthen ikke overens.
Har dere snakket sammen? Hva skjer?
Siden João Saldanha likte å vise seg frem,
ga han et intervju til en journalist der han sa at han var svært bekymret,
siden jeg hadde tatt en synstest, og han ikke trodde at jeg så godt nok.
João Saldanha var en veldig vanskelig og uforutsigbar mann.
Sagt i beste mening. Han var en veldig god venn. Han likte også en god løgn.
Men jeg kan ærlig talt ikke forklare hvorfor han fant på historien om
at Pelé var nærsynt og ikke kunne spille.
Saldanha sa at han var blind.
Han visste hvordan han skulle trykke på de rette knappene.
Han sa: "Han er dårlig."
"Han er blind. Han ser ikke." Faen…
Pelé var rasende.
Du har angivelig hatt problemer med synet.
Det fikk vi vite av trener João Saldanha.
Hva var din reaksjon på det?
Jeg syntes at det var…
stygt gjort av ham, men han hadde åpenbart behov for å ta noe ut på noen.
Dermed skapte han en storm.
Saldanha insisterte på at Pelé skulle hvile
for å spare kreftene til Mexico.
Saldanha ville droppe Pelé, men det brasilianske fotballforbundet sa nei.
Jeg sa: "Jeg tar ham ut for å være på den sikre siden."
De sa: "Nei, vær så snill."
Av kommersielle årsaker er det altså
umulig for Brasils landslagstrener å droppe Pelé?
Ja.
Her har du altså tidenes beste spiller,
og så vil du la ham bli sittende på benken?
Selv om han spiller dårlig. "Pelé spiller ikke bra, han er elendig."
Spiller ingen rolle. Han må spille!
Det ble tumulter og krangling,
og en bevegelse for å få Saldanha fjernet fra landslaget ble født.
Da fotballforbundet tilbudte meg jobb, var det mange som sa at de ønsket en annen.
Jeg har rett til å ha min egen mening. Jeg er ikke noe barn,
og jeg sier ikke opp.
Myndighetene trakk i noen tråder.
Ikke bare for å få Pelé på banen,
vi grep inn i fotballen.
Presidenten og jeg har mye til felles.
Vi er begge fra sør, Grêmio-supportere,
og begge liker fotball.
Men jeg velger ikke hans statsråder, og han velger ikke ut mitt lag.
På den måten forstår vi hverandre godt.
Da vi så det intervjuet, tenkte vi:
"Nå blir det bråk!" Det var uunngåelig.
De sparket Saldanha.
I flomlyset fra verdenspressen på pressekonferanse på Maracanâ
fikk vi presentert den nye sjefen, Mário Zagallo.
Zagallo, som spilte side om side med Pelé for Brasil i Sverige i 1958.
Jeg tok over tøylene da to måneder gjensto.
Pelé sa at han var opprørt…
på grunn av det som ble skrevet i avisene,
at Saldanha sa at han var blind.
Han ville svare kritikerne.
Under treningen kom Zagallo bort og spurte meg hva som foregikk.
"Du kommer ikke inn i spillet, du prøver ikke å få ballen."
Og han hadde rett.
Jeg var bekymret på egne vegne.
Jeg ville være i god fysisk form.
Under første trening la han hånden sin på skulderen min
og sa: "Zagallo…
Ikke tull med meg."
Da sa jeg til ham:
"Du er noe helt for deg selv. Du kommer alltid til å være med.
Du skal hjelpe meg med å vinne VM."
FOTBALL-VM I MEXICO i 1970
Da kan fotball-VM i 1970 sparkes i gang.
Her i Mexico er Pelé ute etter å gjenopprette verdensmesterstatusen
han mistet i England for fire år siden.
Nå er Pelé 29. Dette er hans fjerde VM.
Han vil svært gjerne at dette blir hans beste VM.
I England hørte vi at den store Pelé, med millioner av beundrere i England,
kanskje ikke er i riktig modus for VM.
Det gikk dårlig forrige gang, da han fikk problemer med Portugal og Bulgaria.
I hvilket modus er Pelé nå, som han er klar for sitt fjerde VM?
Jeg kan gjerne uttale meg om Pelé,
siden jeg var heldig nok til å spille med ham i 58 og 62.
Og nå, som trener, føler jeg at Pelé fortsatt er den samme gutten
som hjalp oss med å vinne begge VM.
BRASIL MOT TSJEKKOSLOVAKIA GRUPPESPILL
Et nydelig stykke fotball.
For en sjanse! Pelé skyter over mål!
Pelés form har sunket til et nivå
der han kan dekkes på en annen måte, for han er ikke lenger gode, gamle Pelé.
Se på Petraš, som løper…
Å, herregud!
Det er mål!
En utrolig overraskelse.
Typisk brasilianerne, fullstendig tatt på senga.
Dette sender nok en sjokkbølge gjennom hele Sør-Amerika.
Vi satte Brasil fullstendig i vanry.
Brasilianerne hadde ikke tro på at laget kom seg gjennom gruppespillet.
Nå er Pelé på vei fremover for Brasil.
Tostão.
Et høyt skudd.
Pelé med Tostão til venstre. Her er Tostão, Pelé skal ta returen.
Dette er en vanskelig situasjon.
Straffe.
Pelé…
Rivellino! For et mål!
For et mål! Rivellino!
Det var da…
han begynte å kose seg igjen.
Kuna stormer fremover.
Men Pelé skrider fremover igjen.
Kommer seg gjennom, blir jaget lenge av Hrdlička.
Pelé fortsetter.
Fortsatt der med den… Jairzinho. Tostão!
Det var et modig løp av Pelé.
Hans kløkt, hans selvtillit… Det var litt av et skue.
Pelé er den som står bak de mest fantastiske ikke-målene i historien.
Mange skårer fra midtbanen nå. Men han var den første som prøvde.
Og det i et VM.
Han fikk noe ut av systemet sitt.
"Kongen er her. Jeg er kongen."
-Gérson. Pelé løper… -Lobber til Pelé…
-Tar den med brystet… -Pelé!
Der er den! Gjort slik bare en mester kan!
Mål!
Pelé!
Nummer 10!
BRASIL 4 - 1 TSJEKKOSLOVAKIA
De spilte bra. Jøss!
Men det var bare én kamp.
Det krever mye mer for å vinne et fotball-VM.
Slik jeg ser det,
er England storfavorittene.
De er regjerende verdensmestere, så derfor er de naturligvis favoritter.
Men Brasil kommer til å gi alt.
England - Brasil. Pelé, Jairzinho, Bobby Moore, Bobby Charlton. For en oppstilling.
BRASIL MOT ENGLAND GRUPPESPILL
Vi visste at det ville bli en tøff kamp mot England.
Vi gransket spillestilen deres, hvordan de var i forsvar.
Alle sa det samme. Det laget som vant den kampen, kunne vinne hele VM.
Verdensmestrene og de tidligere verdensmestrene.
Jairzinho…
Han lar Cooper stå igjen.
Pelé!
For en redning!
Jeg tror ikke at han har mistet noe av teknikken.
Hans lynraske vurderinger mangler sidestykke. Om han er like god fysisk,
om han legger ned like mye i kampene som før, det vet jeg ikke.
Pelé sliter veldig med Mullery. Mullery holder seg så nær.
Dette er ikke akkurat smågutter 13.
Det er et heftig løpsspill borte fra ballen.
Denne kampen kan vise seg å bli en skikkelig utholdenhetsprøve.
Rivellino. Dette er fyren med venstrefoten.
Ballen er i spill. For et skudd! For en redning!
Sir Alf Ramsey ser mer og mer bekymret ut for kampen for øyeblikket.
Fansen roper virkelig på Brasil nå.
Brasil får opp farten, og legger hardt press på Englands forsvar.
Tostão!
Og her er Pelé!
Pelé tok styringen fullstendig, omgitt av et helt forsvar, som sto i veien for ham.
Men jeg kom løpende på utsiden. Han hadde sett meg der for litt siden.
Det va den største feiringen i løpet av hele min karriere.
1-0 til Brasil.
BRASIL 1 - 0 ENGLAND
Til lyden av tilropene "Brasil, Brasil" som ljomer gjennom den enorme stadionet,
har Brasil slått verdensmesterne.
Det var spektakulært og vakkert, som et sjakkparti.
Og vi vant. Pokker, det var stort.
Da ble vi enda sterkere.
Året 1970 var en velsignelse.
Samholdet, brorskapet på laget, var imponerende.
Det var ikke hverdagskost å se< spillerne så avslappet rundt hverandre.
BRASIL 3 - 2 ROMANIA GRUPPESPILL
Vi representerte landet vårt.
Vi gjorde det ikke bare for oss, men for alle brasilianere.
Hver seier var for folket i Brasil. Og vi kjørte på.
Jeg dekket fotball-VM i 1970, og la det være sagt:
Jeg var motstander av diktaturet, og heiet på andre enn Brasil.
Vi forestilte oss at hvis Brasil vant,
så ville det styrke diktaturet, og det var det ingen av oss som ønsket.
Men fotball er noe helt vilt, som vi alltid sa.
Du kaster alle prinsipper på båten når ballen ruller.
Vi kunne ikke annet enn å støtte laget vårt.
BRASIL 4 - 2 PERU KVARTFINALE
Om Brasil er i storform, må man være gode for å slå dem.
Og vi vil ikke være i Brasil den dagen det skjer.
Vi var én kamp unna VM-finalen.
Men hele Brasil var i panikk.
"Vi gjør det jo bra. Pelé spiller godt. Gérson også. Men det er Uruguay…
Vi vet hvordan det kommer til å gå."
La oss ikke glemme at under VM-finalen i 1950 i Rio de Janeiro,
så var det Uruguay som slo storfavoritten Brasil
og ble verdensmestere.
Tjue år senere vet vi at fotball er uforutsigbart.
Hvem vet, kanskje historien gjentar seg i semifinalen.
BRASIL MOT URUGUAY SEMIFINALE
Før jeg la meg, hadde jeg lyst til å be.
Jeg sa: "Kommer det til å gå bra i morgen?"
Det psykologiske aspektet kan virkelig påvirke deg.
De brasilianske pasningene er uvanlig slappe så langt.
Ikke det gnistrende Brasil vi så mot Peru.
Dette er Morales for Uruguay. Og en god ball her. Det er Cubilla!
Og ballen går inn! Cubilla!
Nå har Brasil virkelig et problem.
Du mister kontrollen. Du kan ikke forklare det.
Pelé er rett foran ham. Pelé leter etter en veggspiller.
En veldig vanskelig situasjon.
Sju minutter til pause.
Brasil bekymrer seg nok mer og mer for hvert minutt som går.
Tostão.
Clodoaldo til midten for å ta returen. Der!
For et mål!
Clodoaldo!
Vi var heldige, som utlignet til 1-1.
Jeg tok en peptalk med dem i pausen.
"Nå må dere spille så godt dere kan,
og helt annerledes enn i første omgang.
Jeg trenger ikke si mer."
Når ting ikke fungerer, begynner du å bekymre deg.
Men det handler om å fortelle deg selv at du må gjøre det.
Pelé. Tostão på hans venstre side. Pelé er på vei, han har tre menn å slå.
Snubler over én, er straffefeltet! Ble han taklet? Utenfor, sier dommeren!
Jeg lurer på om det bare var én Pelé på banen,
for det så ut som om det var tre av ham.
Supermann var tilbake.
Pelé presser bakover. For et skudd!
Han forvandlet seg på banen.
Nå var det ikke snakk om noe annet enn å vinne.
Jairzinho, Pelé…
Jairzinho. Og han runder Matosas!
Han tupper den inn!
Det er mål!
3-1! Nå tykner det til her.
Rivellino!
Pelé spurter av gårde, for en nydelig pasning.
Rundt målvakten. Bare la den rulle!
Og han skårer… Nei!
For et fantastisk lureskudd.
Nå vet vi hvorfor man kaller denne mannen "kongen".
Hvorfor han er kjent som verdens beste fotballspiller.
Brasil er i VM-finalen. De har slått Uruguay.
BRASIL 3 - 1 URUGUAY
Bra. Kom igjen, kompis.
Jeg visste at jeg var klar til å spille.
Men som idrettsutøver er man jo alltid i tvil.
Blir selv de beste nervøse fra tid til annen?
Ikke fra tid til annen. Hele tiden.
Da vi nesten var fremme ved stadionet, så jeg ut av vinduet.
Jeg så fansen med brasilianske flagg, som ropte: "Brasil! Pelé!"
Da brast jeg i gråt.
Jeg prøvde å slutte å gråte, men klarte det ikke.
Jeg var den eldste spilleren.
Ville ikke at de andre spillerne skulle lure på hvorfor jeg gråt.
Jeg ble rett og slett overveldet. Følelsene tok overhånd.
"Kjære Gud. Dette er mitt siste VM. Gjør meg klar til mitt siste VM. Hjelp meg."
Unnskyld…
Jeg klarte ikke å holde det tilbake.
BRASIL MOT ITALIA VM-FINALEN I 1970
Her kommer lagene.
Pelé…
som spiller i sin andre VM-finale. Den første spilte han da han bare var 17.
Stadionet er fylt til randen.
Dette er verdens største idrettsbegivenhet.
Vi kan bare ane hvilke forventninger dere har til utfallet av denne kampen
hjemme i Brasil.
Da er finalen i fotball-VM 1970 i gang.
Jeg var ikke bekymret for å skåre eller spille bra mot Italia.
Jeg ville bare at vi skulle vinne.
Hvis Gud ville, ville jeg spille godt.
Pelé skyter seg frem og header ballen ned.
Det er 1-0 til Brasil.
Han trengte 1970.
Han trengte målet han headet inn mot Italia.
Han trengte å slå ut i lufta.
En liten advarsel. I hver VM-finale siden 2. verdenskrig
har laget som først har skåret, tapt.
Her er Boninsegna…
Boninsegna har skåret! En fryktelig feil!
Boninsegna har utlignet!
Carlos Alberto kommer forbi. Pelé sklir mot ballen…
Langt utenfor.
Han var bare et brøkdels sekund for sen!
Det handler ikke om frykt. Det har mer å gjøre med ansvaret.
Du begynner å føle ansvaret tynge på skuldrene dine,
og det er da det går utover følelsene dine.
-Jairzinho. -Pasning til Jair.
Tar ballen, prøver å komme inn.
Til Gérson, skuddet…
Flott mål, en skjønnhet!
Fantastisk mål av Gérson!
Brasil skårer!
Gérson, nummer åtte!
Gérson skårer sitt første mål i mesterskapet.
Tjueåtte minutter av 2. omgang har gått.
Han oppmuntret oss alltid.
Han hjalp oss med å finne troen på at vi kunne bli like gode som ham.
Der er Pelé, til Jairzinho!
Og han skårer!
Brasil skårer!
Jairzinho skårer Brasils tredje!
Brasil har VM-tittelen innen rekkevidde!
Dette er flotte saker.
De veksler på, for å lage en oppvisning. Jairzinho, nummer 7.
Pelé.
Opp kommer Carlos Alberto til høyre…
Og der er det fire!
Det var ren og skjær nydelig fotball!
BRASIL 4 - 1 ITALIA
Det var en lettelse.
Den største gaven som følger med en seier er ikke selve trofeet.
Det er lettelsen.
Han ropte tre ganger i garderoben. Det får jeg fortsatt gåsehud av å tenke på.
Han sa: "Jeg døde ikke!"
Hva mer kunne Pelé be om?
Pelé var alt.
Han var alt du kunne forestille deg.
Det var seieren han ønsket seg som sitt ettermæle.
Han oppnådde det han satte seg som mål, og takk Gud for at han klarte det.
Pelés suksess var også Brasils suksess.
Det var som om han var i krigen med det brasilianske flagget i hånd.
Eventyret om ham er eventyret om oss.
Fotball-VM i 1970 var den beste tiden i mitt liv,
men den var viktigere for landet…
Hadde Brasil tapt i 1970, kunne alt ha gått mye verre.
Hele landet fikk en pustepause da vi ble verdensmestere.
Det som skjedde i 1970 gjorde helt klart mer for Brasil enn for fotballen.
Ingen tvil om det.
Diktaturet utnyttet selvsagt seieren.
Men det brasilianske folket tilskrev aldri VM-seieren
til vår blodtørstige diktator, general Garrastazu Médici.
Du trenger bare å se hvordan seieren ble stående i historien.
Den tilhører ikke Médici.
Den tilhører Pelé.
DIKTATURET I BRASIL VARTE TIL 1985
PELÉ SPILTE SIN SISTE KAMP FOR BRASIL I 1971, 30 ÅR GAMMEL
Tusenvis av hvite tørklær vinket farvel til Pelé
under hans siste kamp for Brasil.
HAN INNEHAR FORTSATT TOPPSKÅRERTITTELEN I BRASIL
LENGE LEVE KONGEN
TRE ÅR SENERE TOK HAN FARVEL MED SANTOS
Den trollbundne fansen, som sier navnet hans på alle språk.
Pehle, Peely, Pelé, Pele.
Uansett språk er betydningen den samme: Tidenes beste brasilianske spiller.
HAN AVSLUTTET KARRIEREN MED Å INTRODUSERE USA FOR "SOCCER" MED THE NEW YORK COSMOS
Takk.
PELÉS SKÅRINGSREKORD ER PÅ 1283 MÅL PÅ 1367 KAMPER
HAN ER FORTSATT ENESTE SPILLER SOM HAR VUNNET FOTBALL-VM TRE GANGER.
Tekst: Fredrik Island Gustavsen